
 27.5.2020
 BG
 Официален вестник на Европейския съюз
 L 164/19
 РЕГЛАМЕНТ ЗА ИЗПЪЛНЕНИЕ (ЕС) 2020/704 НА КОМИСИЯТА
 от 26 май 2020 година
 за предоставяне на разрешение на Съюза за групата биоциди „INSECTICIDES FOR HOME USE“
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 44, параграф 5, първа алинея от него.
 като има предвид, че:
 (1)
 На 6 октомври 2016 г. Agrobiothers Laboratoire подаде заявление по член 43, параграф 1 от Регламент (ЕС) No 528/2012 за разрешаване на употребата на групата биоциди, наречена „INSECTICIDES FOR HOME USE“ и спадаща към продуктов тип 18 съгласно описанието в приложение V към посочения регламент, като предостави писмено потвърждение, че компетентният орган на Франция приема да направи оценка на заявлението. Заявлението бе заведено в Регистъра за биоциди под номер на досието BC-TW023858-93.
 (2)
 „INSECTICIDES FOR HOME USE“ съдържа като активни вещества перметрин и S-метопрен, които са включени в посочения в член 9, параграф 2 от Регламент (ЕС) No 528/2012 списък на Съюза на одобрените активни вещества.
 (3)
 На 10 декември 2018 г. в съответствие с член 44, параграф 1 от Регламент (ЕС) No 528/2012 оценяващият компетентен орган представи доклад за оценката и заключенията от нея на Европейската агенция по химикали („Агенцията“).
 (4)
 На 11 юли 2019 г. Агенцията представи пред Комисията становище (2), включващо проекта за обобщение на характеристиките на биоцидите от групата биоциди „INSECTICIDES FOR HOME USE“ и окончателния доклад за оценката на групата биоциди в съответствие с член 44, параграф 3 от Регламент (ЕС) No 528/2012.
 (5)
 В становището се стига до заключението, че „INSECTICIDES FOR HOME USE“ е група биоциди по смисъла на определението в член 3, параграф 1, буква т) от Регламент (ЕС) No 528/2012, отговаря на условията за предоставяне на разрешение на Съюза по член 42, параграф 1 от същия регламент и — при спазване на указаното в проекта за обобщение на характеристиките на биоцидите — отговаря на условията по член 19, параграфи 1 и 6 от посочения регламент.
 (6)
 На 25 юли 2019 г. в съответствие с член 44, параграф 4 от Регламент (ЕС) No 528/2012 Агенцията предаде на Комисията проекта за обобщение на характеристиките на биоцидите на всички официални езици на Съюза.
 (7)
 Комисията е съгласна със становището на Агенцията, поради което смята, че е целесъобразно да се предостави разрешение на Съюза за групата биоциди „INSECTICIDES FOR HOME USE“.
 (8)
 В становището си, като условие за разрешението, Агенцията препоръчва на притежателя на разрешението да проведе проучване по отношение на срока на годност на INSECTICIDE HOUSEHOLD SPRAY в опаковките, в които продуктът ще бъде предоставян на пазара. В проучването следва да се определят съдържанието на активно вещество, съотношението на цис/транс изомерите на перметрин и техническите свойства на INSECTICIDE HOUSEHOLD SPRAY преди и след съхранение. Комисията е съгласна с тази препоръка и смята, че представянето на резултатите от това проучване следва да